


	Parlaimint na hEorpa
2019-2024
	[image: EP logo RGB_Mute]



<Commission>{PECH}An Coiste um Iascach</Commission>

<RefProc>2023/0172</RefProc><RefTypeProc>(COD)</RefTypeProc>
<Date>{19/09/2023}19.9.2023</Date>
<TitreType>DRÉACHT-TUAIRIM</TitreType>
<CommissionResp>ón gCoiste um Iascach</CommissionResp>
<CommissionInt>chuig an gCoiste um Iompar agus um Thurasóireacht</CommissionInt>
<Titre>Togra le haghaidh treoir ó Pharlaimint na hEorpa agus ón gComhairle lena leasaítear Treoir 2009/21/CE maidir le ceanglais Stát brataí a chomhlíonadh</Titre>
<DocRef>(COM(2023)272 – C9‑0188/2023 – 2023/0172(COD))</DocRef>
Rapóirtéir don tuairim: <Depute>Ana Miranda</Depute>


PA_Legam

RÉASÚNÚ GEARR
Is cuid de phacáiste beart níos leithne é an togra reatha a bhfuil sé d’aidhm aige sábháilteacht mhuirí a fheabhsú.  Cé go bhfuil athruithe sonracha i gceist le gnéithe eile an phacáiste d'earnáil an iascaigh, tá sé chomh soiléir céanna go bhfuil an Treoir maidir leis an Stát brataí ríthábhachtach do phobail iascaireachta; cruthaíonn bratacha áise, mar shampla, fadhbanna i ndáil le sábháilteacht, dálaí oibre, inrianaitheacht táirge iascaigh agus cothrom iomaíochta. 

Ba fhreagairt den chuid is mó é pacáiste sábháilteachta muirí 2009 do shraith tubaistí muirí, go háirithe tubaiste Prestige a tharla amach ó chósta na Gailíse in 2002.  Bhí an tubaiste sin gan fasach de réir a chineáil agus bhí éifeacht uafásach aici ar bheatha mhuirí, ar éin agus ar an gcomhshaol i gcoitinne.  Bhí tionchar mór aici, dá réir sin, orthu siúd uile a raibh baint acu le hiascaigh, go háirithe orthu siúd a bhí i mbun iascaireacht chósta agus iascaireacht ar mionscála agus a bhí ag obair in earnáil an tsliogéisc.  

Leis an tubaiste sin, leagadh béim ar mhóreasnaimh i bhfreagairt rialtas na Spáinne – ar tarraingíodh aird uirthi sa rún ón bParlaimint tar éis na tubaiste[footnoteRef:1] – chomh maith le héagothromaíochtaí maidir le sábháilteacht mhuirí ar fud AE.  Chuir an Pharlaimint ábhair mhór imní in iúl an tráth sin maidir le bratacha áise agus rinneadh Treoir 2009 maidir le ceanglais Stát brataí a chomhlíonadh roinnt dul chun cinn ó thaobh é sin a leigheas. [1:  P5_TA(2004)0350 ] 


Measann an Coimisiún go ndearnadh Treoir 2009 a thrasuí go maith ag na Ballstáit agus gur cruthaíodh léi machaire níos comhréidhe in earnáil na loingseoireachta.  Níor fhan sé cothrom le dáta, áfach, maidir le forbairtí ar leibhéal IMO agus tá neamhréireachtaí fós ann maidir le cigireachtaí agus faireachán.

Tá sé d’aidhm ag an togra ón gCoimisiún, mar sin, an Treoir a thabhairt cothrom le dáta chun go mbeidh sí ar comhréir go hiomlán le caighdeáin IMO, chun cigireachtaí agus faireachán a chomhchuibhiú, réitigh dhigiteacha a chur chun cinn agus comhar idir údaráis na mBallstát a fheabhsú.  Tá sé d’aidhm ag an togra oiliúint Stáit brataí a fheabhsú freisin.

Tacaíonn an Rapóirtéir go hiomlán le haidhm an Choimisiúin an córas reachtach reatha a thabhairt cothrom le dáta agus chun a áirithiú go mbeidh sé fós ailínithe go hiomlán le caighdeáin idirnáisiúnta.  Is geal léi freisin go nglacfar go hiomlán le teicneolaíochtaí digiteacha.

Fós féin, leagann sí béim ar rúin a glacadh le déanaí ina bhfuil Parlaimint na hEorpa fós ag cur in iúl go bhfuil imní orthu faoi athrú brataí agus bratacha áise.[footnoteRef:2] Is fadhb mhór é sin don timpeallacht agus, ó thaobh iascaigh de, dóibh siúd a bhfuil a slite beatha ag brath ar an timpeallacht sin.  Léirítear na tuairimí sin sa tsochaí shibhialta i gcoitinne, sa Ghailís mar shampla, áit a bhfuil ardán Nunca Máis fós i mbun feachtais tar éis tubaiste Prestige chun go gcomhlíonfaidh an loingseoireacht uile in uiscí AE caighdeáin IMO. [2:  Rún P9_TA(2022)0356 agus ar an gcéad léamh maidir leis an togra FuelEU Maritime, mar shampla.] 


Tá cuid de na cainéil seolta idirnáisiúnta is gnóthaí ar domhan lonnaithe san Eoraip agus tá ceist fós ann maidir le longa ag baint úsáid as bratacha áise agus iad ag dul trí limistéir mhuirí íogaire, amhail conair Fisterra.

Bíonn riachtanais éagsúla ag muirí atá chomh héagsúil le Muir Bhailt, leis an Meánmhuir agus le cósta an Atlantaigh.  Tacaíonn na limistéir sin uile le pobail atá ag brath ar thimpeallacht ghlan mhuirí, áfach – agus tá siad uile ag brath ar chóras sábháilteachta muirí a fheidhmíonn go cuí.  Ba cheart go mbeadh an togra reatha mar chuid de na hiarrachtaí leanúnacha chun obair AE a fheabhsú maidir lenár dtimpeallacht ríthábhachtach mhuirí a chosaint – chomh maith leis an ngeilleagar, slándáil bia agus pobail atá ag brath ar iascaigh, ar an dobharshaothrú agus ar shliogéisc.

Mar fhocal scoir, is oth leis an Rapóirtéir an nós imeachta teasctha ar thug an Coiste um Iascach aghaidh air.  Ba cheart go mbeadh formhaoirseacht iomlán tugtha don Choiste laistigh de scála ama réasúnta maidir le pacáiste chomh tábhachtach sin do thionscal na hiascaireachta. 

LEASUITHE
[bookmark: IntroA]Iarrann an Coiste um Iascach ar an gCoiste um Iompar agus um Thurasóireacht, mar an coiste atá freagrach, an méid seo a leanas a chur san áireamh:
<RepeatBlock-Amend><Amend>Leasú		<NumAm>1</NumAm>
<DocAmend>Togra le haghaidh Treorach</DocAmend>
<Article>Aithris 1</Article>
	

	Téacs arna mholadh ag an gCoimisiún
	Leasú

	(1)	Ba cheart sábháilteacht loingseoireacht an Aontais agus na saoránach a úsáideann í agus cosaint an chomhshaoil a áirithiú i gcónaí.
	(1)	Ba cheart sábháilteacht loingseoireacht an Aontais agus na saoránach a úsáideann í agus cosaint an chomhshaoil a áirithiú i gcónaí. Ba cheart a mheabhrú i gcónaí freisin go bhfuil poist agus pobail chósta gan áireamh ag brath ar chosaint sin na timpeallachta.


Or. <Original>{EN}en</Original>
</Amend>
<Amend>Leasú		<NumAm>2</NumAm>
<DocAmend>Togra le haghaidh Treorach</DocAmend>
<Article>Aithris 2</Article>
	

	Téacs arna mholadh ag an gCoimisiún
	Leasú

	(2)	Faoi fhorálacha Choinbhinsiún na Náisiún Aontaithe maidir le Dlí na Farraige 1982 (UNCLOS) agus na gCoinbhinsiún arb é an IMO ina stór ina leith, tá na Stáit atá ina bpáirtithe sna hionstraimí sin freagrach as dlíthe agus rialacháin a fhógairt agus as gach beart eile a dhéanamh a d'fhéadfadh a bheith riachtanach chun lanéifeacht iomlán a thabhairt do na hionstraimí sin lena áirithiú, ó thaobh shábháilteacht daoine ar muir agus chosaint na muirthimpeallachta de go bhfuil long oiriúnach don tseirbhís dá bhfuil sí ceaptha.
	(2)	Faoi fhorálacha Choinbhinsiún na Náisiún Aontaithe maidir le Dlí na Farraige 1982 (UNCLOS) agus na gCoinbhinsiún arb é an IMO ina stór ina leith, tá na Stáit atá ina bpáirtithe sna hionstraimí sin freagrach as dlíthe agus rialacháin a fhógairt agus as gach beart eile a dhéanamh a d'fhéadfadh a bheith riachtanach chun lánéifeacht iomlán a thabhairt do na hionstraimí sin lena áirithiú, ó thaobh sábháilteacht daoine de ar muir agus chosaint na muirthimpeallachta de agus iad siúd a bhfuil a slite beatha ag brath ar an timpeallacht sin, go bhfuil long oiriúnach don tseirbhís dá bhfuil sí ceaptha.


Or. <Original>{EN}en</Original>

<Amend>Leasú		<NumAm>3</NumAm>
<DocAmend>Togra le haghaidh Treorach</DocAmend>
<Article>Aithris 7</Article>
	

	Téacs arna mholadh ag an gCoimisiún
	Leasú

	[bookmark: _GoBack](7)	Ba cheart riaracháin mhuirí na mBallstát a bheith ábalta brath ar acmhainní leordhóthanacha, lena n-áirítear cumas cinnteoireachta teicniúla, chun a n-oibleagáidí Stáit brataí a chur chun feidhme, i gcomhréir le méid agus cineál a gcabhlaigh agus bunaithe ar cheanglais ábhartha IMO. Chun feabhas a chur ar fheidhmíocht cháilíochtúil fhoriomlán long a bhfuil bratach Ballstáit ar foluain acu, is gá freisin faireachán dian cuimsitheach na n-eagraíochtaí aitheanta a dhéanann dualgais Stáit brataí thar ceann na mBallstát a chomhchuibhiú, lena n-áirítear rialacha a fhorbairt agus athbhreithniú a dhéanamh ar an dearadh.
	(7)	Ba cheart riaracháin mhuirí na mBallstát a bheith ábalta brath ar acmhainní leormhaithe, lena n-áirítear cumas cinnteoireachta teicniúla, chun a n-oibleagáidí Stáit brataí a chur chun feidhme, i gcomhréir le méid agus cineál a gcabhlaigh agus bunaithe ar cheanglais ábhartha IMO. Ba cheart aird iomlán a thabhairt ar riaracháin faoi leibhéal na mBallstát a bhfuil inniúlachtaí acu in earnáil an iascaigh i gcomhréir le dlíchóras gach Ballstáit. Chun feabhas a chur ar fheidhmíocht cháilíochtúil fhoriomlán long a bhfuil bratach Ballstáit ar foluain acu, is gá freisin faireachán dian cuimsitheach na n-eagraíochtaí aitheanta a dhéanann dualgais Stáit brataí thar ceann na mBallstát a chomhchuibhiú, lena n-áirítear rialacha a fhorbairt agus athbhreithniú a dhéanamh ar an dearadh.


Or. <Original>{EN}en</Original>
</Amend></RepeatBlock-Amend>

